Elementi ES stratēģijai pret nelikumīgiem šaujamieročiem, kājnieku ieročiem un vieglajiem ieročiem un to munīciju “Ieroču drošība un iedzīvotāju aizsardzība”

·atbildības uzņemšanās attiecībā uz prioritāriem reģioniem, jo īpaši tiem, kas varētu apdraudēt ES drošību un, visticamāk, gūtu labumu no ES darbības;

Lai efektīvi apkarotu šaujamieroču/VIKI un to munīcijas novirzīšanu un nelikumīgu ražošanu un tirdzniecību, valdības aģentūrām un valsts, reģionālām un globālām struktūrām jānosaka, jāīsteno un jāievieš normas un noteikumi, kā arī jāsniedz par tiem informācija. Tam nepieciešami pasākumi, kas attiektos uz visiem šaujamieroču/VIKI un munīcijas aprites cikla posmiem — ražošanu, eksportu, uzglabāšanu un iznīcināšanu.

Militārie ieroči ir neaizstājami drošības, brīvības un miera saglabāšanā, ja tos izmanto saskaņā ar starptautiskajām tiesībām, tostarp cilvēktiesībām un starptautiskajām humanitārajām tiesībām. Vienlaikus militārie ieroči neapšaubāmi spēj nest nāvi un iznīcību. Šis divējādais raksturs nozīmē to, ka valdībām, kuras kontrolē šādus ieročus, jānodrošina, lai tie tiktu tirgoti ļoti atbildīgi, un jānovērš, ka, pārkāpjot ieroču embargo un tiešo lietotāju nolīgumus, tie tiek novirzīti pie teroristiem, noziedzniekiem un citiem nelikumīgiem darboņiem.

Pārskatītas stratēģijas mērķis ir noteikt virzienu integrētai, kolektīvai un koordinētai Eiropas darbībai, kuras mērķis ir novērst un ierobežot nelikumīgu VIKI un to munīcijas pieejamību teroristiem, noziedzniekiem un citiem nelikumīgiem darboņiem un veicināt pārskatatbildību un pienākuma apziņu attiecībā uz likumīgu ieroču tirdzniecību.

Eiropadome 2005. gadā pieņēma ES Nelikumīgas VIKI, kā arī to munīcijas uzkrāšanas un tirdzniecības apkarošanas stratēģiju, kas atbalsta 2001. gada 20. jūlijā pieņemto ANO Rīcības programmu kājnieku ieroču un vieglo ieroču nelikumīgas tirdzniecības novēršanai, apkarošanai un izskaušanai visos aspektos. Komisijas 2015. gada Eiropas Drošības programmāšaujamieroču nelikumīga tirdzniecība tika noteikta par vienu no prioritātēm, kas atbilst galvenajam mērķim sagraut teroristu un nopietnu organizētās noziedzības grupējumu darbību. Pēc šīs programmas tika izstrādāts ES rīcības plāns pret šaujamieroču un sprāgstvielu nelikumīgu tirdzniecību un izmantošanuun pārskatīts Savienības tiesiskais regulējums šaujamieroču likumīgas iegādes un glabāšanas jomā.

·Komisija, kā paredzēts Direktīvā 91/477/EEK, pieņems deleģēto aktu par to, kā, izmantojot elektroniskus līdzekļus, apmainīties ar informāciju par atļaujām, kas piešķirtas civilo šaujamieroču pārvešanai uz citu dalībvalsti, un ieviesīs elektronisku sistēmu, ar kuras palīdzību dalībvalstis varēs apmainīties ar šādu informāciju.

·Padome ir aicināta apsvērt lēmumu par visu VIKI marķēšanu, lai uzlabotu to izsekojamību.

Nelikumīgā un nekontrolētā VIKI izplatīšanās draud veicināt un paildzināt bruņotus konfliktus un bruņotu vardarbību, negatīvi ietekmējot labu pārvaldību, tiesiskumu un kārtību, piekļuvi izglītībai, veselības aprūpei un tiesai, kā arī citas pilsoniskās tiesības. Pastāv ciešas saiknes starp bruņotu vardarbību, konfliktu un vāju attīstību. Ar ANO ilgtspējīgas attīstības mērķi (IAM) Nr. 16.4valstis ir apņēmušās līdz 2030. gadam ievērojami samazināt finanšu un ieroču nelikumīgu apriti, nostiprināt nozagto aktīvu atgūšanu un atpakaļatdošanu un apkarot visu veidu organizēto noziedzību. Tādēļ šai stratēģijai jābūt vērstai uz to, lai mazinātu un novērstu VIKI un to munīcijas nelikumīgās tirdzniecības negatīvo ietekmi uz ilgtspējīgu attīstību.

·ES turpinās atbalstīt ANO Šaujamieroču protokola un tā pārskatīšanas mehānisma īstenošanu un stiprināt partnervalstu un apakšreģionu spēju efektīvi īstenot šaujamieroču kontroli saskaņā ar minēto protokolu. Jo īpaši Komisija aicina dalībvalstis pilnībā īstenot tās 2018. gada 17. aprīļa ieteikumu par tūlītējiem pasākumiem, lai uzlabotu šaujamieroču, to detaļu, būtisku sastāvdaļu un munīcijas eksporta, importa un tranzīta pasākumu drošību.

ANO Šaujamieroču protokola mērķis ir veicināt un stiprināt sadarbību, lai novērstu, apkarotu un izskaustu šaujamieroču nelikumīgu ražošanu un tirdzniecību. Komisija apsprieda un ES vārdā parakstīja šo protokolu 2002. gadā. Pēc stingrāku noteikumu pieņemšanas attiecībā uz civilo šaujamieroču nodošanu gan Savienības teritorijā, gan citās vietās ES 2014. gadā varēja to ratificēt.

Ar Ieroču tirdzniecības līgumu (ITL) ir iedibināti visaugstākie iespējamie starptautiskie standarti, lai reglamentētu parasto ieroču (tostarp VIKI) starptautisko tirdzniecību vai uzlabotu tās regulējumu, un izvirzīti mērķi novērst un izskaust parasto ieroču nelikumīgu tirdzniecību un novērst to novirzīšanu.

·Saskaņā ar ANO RP jaunos projektos tiks ņemta vērā Augstās pārstāves veikta analīze un visaptverošs novērtējums par 2005. gada VIKI stratēģijā ietverto VIKI kontroles projektu ietekmi un efektivitāti laikposmā no 2005. gada līdz 2017. gadam.

·ES turpinās atbalstīt sadarbību un palīdzību ANO RP īstenošanai, īpašu vērību pievēršot reģionālajai sadarbībai, kā arī piedalīsies koordinācijā ar citiem līdzekļu devējiem un atbalstīs to. Šis atbalsts ietvers VIKI un munīcijas pārpalikumu savākšanu un iznīcināšanu, VIKI un munīcijas fizisko drošību un krājumu pārvaldību, marķēšanas, reģistrēšanas un izsekošanas spēju veidošanu, ieroču eksporta kontroles spēju veidošanu, tiesībaizsardzības spēju veidošanu nelikumīgas tirdzniecības apkarošanas, embargo uzraudzības atbalstīšanas un novirzīto ieroču izsekošanas jomā.

2.2. Normu īstenošana dažādos šaujamieroču/VIKI aprites cikla posmos

2.2.1. Šaujamieroču un VIKI ražošanas kontrole

ES šaujamieroču un VIKI, to detaļu, piederumu un munīcijas ražošana ir labi reglamentēta un, lai samazinātu to novirzīšanas risku, ir izstrādāti noteikumi, kas regulē VIKI un to munīcijas uzglabāšanu.

Izmaiņas šaujamieroču un VIKI konstrukcijā, piemēram, polimēra rāmju un modulāras konstrukcijas plašāka izmantošana, var apdraudēt SII, kas ir globālais standarts VIKI marķējuma jomā. Ņemot vērā šīs izmaiņas, jāveic pasākumi SII atjaunināšanai.

ES rosina un atbalsta tādu tehnoloģijas un konstrukcijas elementu pētniecību un izstrādi, kas paredzēti šaujamieroču, VIKI un munīcijas novirzīšanas, nelikumīgas tirdzniecības un lietošanas riska mazināšanai. Tā veicina jaunu tehnoloģiju piemērošanu efektīvākai VIKI krājumu pārvaldībai, lietošanas kontrolei, marķēšanai, iezīmēšanai, reģistrēšanai un izsekošanai.

Darbības ·ES turpinās vērsties pret šaujamieroču un munīcijas nelikumīgu ražošanu. Nelikumīgās ražošanas metodes nepārtraukti attīstās un var tikt veicinātas, izmantojot 3D printera drukātas detaļas. Šīs metodes ietver dezaktivētu šaujamieroču nelikumīgo reaktivēšanu, salūtmunīcijai izstrādātu trauksmes vai signālieroču vai Flobēra ieroču amatniecisko ražošanu un nelikumīgo pārveidi, munīcijas nelikumīgo pārveidi un pārlādēšanas instrumentu nelikumīgo lietošanu. Komisija stingri uzraudzīs to, kā tiks īstenots tās nākamais īstenošanas akts, ar kuru nosaka tehniskās specifikācijas trauksmes un signālieročiem, lai piemērotu Direktīvu 91/477/EEK par ieroču iegādes un glabāšanas kontroli. un ·Tā kā marķēšana un rūpīga reģistrēšana ir vitāli svarīgas sekmīgai ieroču izsekošanai, ES turpinās atbalstīt SII pilnīgu īstenošanu. Turpmākie pasākumi ·Globālā līmenī, lai saglabātu un palielinātu SII efektivitāti, ES un tās dalībvalstis rīkosies, ierosinot izskatīt SII pielikumu, ņemot vērā izmaiņas VIKI konstrukcijā, piemēram, modulāru konstrukciju un polimēra rāmjus. ·ES izmantos attiecīgus instrumentus, lai atbalstītu pētniecību un izstrādi tādas uzticamas un rentablas tehnoloģijas jomā, kas uzlabo VIKI un munīcijas drošību un samazina to novirzīšanas risku.

2.2.2. VIKI un to munīcijas eksporta kontrole

ES un tās dalībvalstis atbalsta Ieroču tirdzniecības līguma īstenošanu un vispārēju piemērošanu. Pamatojoties uz Ieroču tirdzniecības līguma īstenošanu, ES apkaro ieroču novirzīšanu, atbalstot spējas noteikt novirzīšanas punktus, veicot izsekošanu, labāk izmantojot informācijas apmaiņas sistēmas, mazinot turpmākas novirzīšanas risku un ieroču eksporta kontroles ietvaros pārtraucot piegādi identificētiem ieroču novirzītājiem.

Nereglamentēta ieroču tirdzniecības starpniecība joprojām ir VIKI novirzīšanas galvenais iemesls. Starpniecības darbību transnacionālā rakstura dēļ ir vajadzīga starptautiska sadarbība.

Darbības ·ES turpinās veicināt atbildīgu un efektīvu ieroču eksporta kontroli ES kaimiņreģionos saskaņā ar Kopējo nostāju 2008/944/KĀDP attiecībā uz militārajiem ieročiem un Regulu (ES) Nr. 258/2012 attiecībā uz civilajiem šaujamieročiem. un ·Augstā pārstāve un dalībvalstis nodrošinās to, ka tiek pareizi un pilnīgi īstenota Kopējā nostāja 2003/468/KĀDP par ieroču tirdzniecības starpniecību. Turpmākie pasākumi ·Komisija turpina uzraudzīt ES sistēmu un iespējamo vajadzību pēc uzlabojumiem attiecībā uz civilo šaujamieroču, to detaļu, sastāvdaļu un munīcijas eksporta atļauju un importa un tranzīta pasākumiem, kā norādīts ziņojumā, ko Komisija pieņēma 2017. gada 12. decembrī. ·Padome ir aicināta apsvērt lēmumu par tiešo lietotāju sertifikātiem VIKI eksporta veikšanai, ņemot vērā Eiropas Drošības un sadarbības organizācijas (EDSO) darbu šajā jomā. ·Vienojoties ar dalībvalstīm, Eiropas Ārējās darbības dienests (EĀDD) palielinās interneta sistēmas COARM spējas, lai eksporta licencēšanas ietvaros dalībvalstu eksporta kontroles iestādes apmainītos ar informāciju, kas ir būtiska ieroču novirzīšanas riska novērtējumam, ņemot vērā sistēmas un informācijas drošības līmeni. ·Ņemot vērā Komisijas 2018. gada 17. aprīļa ieteikuma ierobežoto darbības jomu, riska novērtējumā pirms VIKI un munīcijas eksporta licences piešķiršanas dalībvalstis ņems vērā paredzēto saņēmēju un starpnieku veikto ieroču novirzīšanas ierakstu. ·Ņemot vērā Komisijas 2018. gada 17. aprīļa ieteikuma ierobežoto darbības jomu, dalībvalstis ir aicinātas izmantot Eiropas Sodāmības reģistru informācijas sistēmu (ECRIS) un nākamo ECRIS-TCN sistēmu (kurā iekļauti dati par trešo valstu valstspiederīgajiem), lai nodrošinātu, ka sodāmības reģistru informācija par juridiskām/fiziskām personām, kas notiesātas par ieroču nelikumīgu tirdzniecību, ir pieejama ieroču eksporta kontroles iestādēm, lai tās izmantotu to militāras tehnoloģijas un ekipējuma licences pieteikuma riska novērtējumā.

2.2.3. Droša VIKI un munīcijas krājumu pārvaldība

Droša valsts kājnieku ieroču un munīcijas krājumu pārvaldība palīdz ierobežot ieroču nelikumīgu izplatīšanu. Nepietiekama krājumu drošība ir galvenais faktors, kas ļauj ieročus un munīciju novirzīt no likumīgajiem tirgiem uz nelikumīgajiem. Krājumu drošība ir jo īpaši nestabila tajās valstīs, kuras ietekmē vardarbīgs konflikts vai vāja pārvaldība.

Darbības ·ES un tās dalībvalstis turpinās palīdzēt citām valstīm uzlabot valstu pārziņā esošo krājumu pārvaldību un drošību, stiprinot valstu leģislatīvās un administratīvās sistēmas un atbalstot institūcijas, kas regulē aizsardzības un drošības spēku VIKI un munīcijas likumīgu piegādi un krājumu pārvaldību, īpašu uzmanību pievēršot marķēšanai un reģistrēšanai. un ·ES veicinās un īstenos standartus un labu praksi attiecībā uz kājnieku ieroču (starptautiskie kājnieku ieroču kontroles standarti (ISACS)) un munīcijas (Starptautiskās munīcijas tehniskās pamatnostādnes (IATG)) pārvaldību.

2.2.4. Atbildīga VIKI un to munīcijas iznīcināšana

VIKI un munīcijas pārpalikumi rodas, ja krājumi pārsniedz tūlītējās un prognozētās vajadzības. Arī nelikumīgie ieroči, kas konfiscēti vai iegūti saistībā ar brīvprātīgajām vākšanas vai atbruņošanas, demobilizācijas un reintegrācijas kampaņām, bieži vien nonāk krājumos. Vienīgais veids, kā novērst risku, ka šie pārpalikumi tiks novirzīti, ir atbrīvoties no tiem atbildīgi, vēlams, iznīcinot, jo dezaktivēšana var būt atgriezeniska, ja tā nav veikta atbilstīgi attiecīgajiem standartiem. Pirms konfiscēto un savākto šaujamieroču iznīcināšanas ir jāreģistrē to marķējums, lai varētu izsekot vai citādi izmeklēt to izcelsmi. Komisija ir pieņēmusi kopīgas pamatnostādnes par dezaktivēšanas standartiem un metodēm, kuras var lietderīgi izmantot kā globālu paraugu drošai un neatgriezeniskai šaujamieroču dezaktivēšanai.